

Датум: 30.08.2021.

Дел. бр. 458

Оперативни план рада за школску 2021/2022.годину

На основу одговарајућег стручног упутства Министарства просвете за организацију и реализацију образовно – васпитног рада у основној и средњој школи у школској 2021/2022. години и на основу дописа МПНТР бр. 601-03-00033/1/2021-15 од 27.08.2021. године која садржи одлуку Тима за праћење и координисање примене превентивних мера у раду школа да ће основне и средње школе у РС започети наставни рад у школској 2021/2022. години са **I моделом** организације образовно-васпитног рада у школи, Педагошки колегијум и Тим за обезбеђивање квалитета и развој установе је поставио основе за израду оперативног плана рада школе за почетак школске 2021/2022. године.

Образовно – васпитни рад у школској 2021/2022. години организоваће се према моделима образовно – васпитног рада у зависности од актуелне епидемиолошке ситуације, као и актуелних препорука и мера надлежних институција, тела и органа, ради обезбеђивања заштите здравља ученика и запослених, спречавање ширења инфекције и заразних болести, као и остваривања права ученика на образовање.

**Образовно – васпитни рад у школској 2021/2022. години планира се кроз непосредни рад - I модел.**

Школска 2021/2022. година у складу са Календаром образовно – васпитног рада основне и средње школе почиње 01.09.2021. године. Образовно – васпитни рад организује се непосредно у простору школе. У складу са тим за све ученике Основне и средње школе „9.мај“ у Зрењанину, обавезна настава, као и остали облици образовно – васпитног рада организују се према усвојеном распореду часова, за све ученике у одељењу истовремено.

Час траје 45 минута, односно 30 минута као и до сада, у зависности од просторних услова рада у школи. Настава се организује тако да свако одељење/група има своју учионицу. Организација рада и распоред часова ће се прилагодити тако да се смање ризици уношења и преношења вируса.

Организацијом дневних активности смањићемо флуктуацију ученика и запослених у ходницима и заједничким просторијама. Као и у претходној школској години, примењиваћемо све мере које се односе на чишћење и дезинфекцију свих површина посебно оних које су фреквентно коришћене, и на тај начин ћемо обезбеђивати високу епидемиолошку безбедност школе.

Реализација практичних облика наставе и учења кроз рад код послодавца ће се остваривати у складу са одговарајућим уговорима о реализацији практичних облика наставе. Када ученици не буду у могућности да реализују практичну наставу код послодавца, практична настава ће се реализовати у школи или код послодавца када се за то стекну услови.

Ради обезбеђивања заштите здравља ученика и запослених, као и остваривања права ученика на образовање, школа ће се приликом организације и реализације наставе у потпуности придржавати актуелних препорука и мера надлежних институција и органа, и спроводиће мере стратегије ублажавања ризика.

Рад у целодневној настави и продуженом боравку организоваће се у складу са Правилником о ближим условима организовања целодневне наставе и продуженог боравка и уз примену свих прописаних епидемиолошких мера заштите, са посебним нагласком на организацију исхране и слободног времена деце/ученика у школи.

Током септембра 2021. године, посебно прве наставне недеље у оквиру редовне наставе и других облика непосредног рада са ученицима, планирамо информативно – саветодавни рад на тему пандемије и заштите од уношења и преношења COVID -19 и поштовања усвојених правила понашања који обезбеђују епидемиолошку безбедност.

Школа ће пратити актуелну епидемиолошку ситуацију и све активности ће организовати на начин који осигурава заштиту здравља деце/ученика и запослених.

План рада школе за школску 2021/2022. годину

**30.08.2021. (пондељак) – Родитељски састанци за ученике средње школе, после 10:00 часова (по учионицама или у дворишту школе):**

**Термине утврђују одељењске старешине у договору са родитељима ученика**

**31.08.2021. (уторак) - Родитељски састанци за предшколско и ученике основне школе (по учионицама или у дворишту школе) :**

09:00 – предшколско

09:00 – први разред основне школе

09:00 – други разред основне школе

09:00 – трећи разред основне школе

10:00 – четврти разред основне школе

10:00 – пети разред основне школе

10:00 – шести разред основне школе

11:00 – седми разред основне школе

11:00 - осми разред основне школе

Дневни ред родитељског састанка:

1. Информисање родитеља о процедурама за време боравка деце/ученика у школи
2. Реализација васпитно – образовног рада у школи
3. Избор представника родитеља у Савет родитеља школе, за школску 2021/2022.годину (они родитељи који су изабрани прошле године могу да остану и ове године, али је потребна сагласност)
4. Превоз ученика /месечне карте ( информације социјалне раднице )

**План рада у школи- модел I**

***Предшколс*ко**

6:50 – 16:30 боравак деце предшколског узраста

8:30 – доручак – приручна кухиња

11:30 – ручак - приручна кухиња

***Нижи разреди***

8:00-11:00 – настава (по распореду часова)

ужина у трпезарији

I група 8:30, II група 9:00

ручак од 10:30

10:30-14:00 ***Боравак ученика првог циклуса*** (обе групе су у сали за физичко)

***Виши разреди***

11:00-15:00 – настава (по распореду часова)

ужина у трпезарији

I група 11:30, II група 12:00

ручак од 14:00

14:00-17:30 ***Боравак ученика другог циклуса*** (група је у сали за физичко)

***Целодневна настава***

8:00- 16:30

8:15 – доручак у трпезарији

11:30 – ручак у трпезарији

***Средња школа***

15:00- 19:05- настава (по распореду часова)

ручак 14:30

ужина по учионицама у 16:30

***Практична настава - средња школа***

**I група** - 8:00-11:00

ужина у радионици 9:00

**II група** - 11:30 - 14:30

ужина у радионици 12:30

**III група** – 15:00 – 18:00

ужина у радионици 16:30

Ученици основне школе су обухваћени Индивидуалним образовни планом. Образовно – васпитни рад са ученицима се одвија на српском и мађарском језику.

Школа води рачуна о свим препорукама за превенцију ширења вируса COVID-19. Имајући у виду посебан значај почетка школске године, посебну пажњу треба посветити примени мера заштите од ширења вируса (физичка дистанца, заштитне маске, спољашњи простор школе, велики унутрашњи простори, представљање и разговори у мањим групама, паузе између састанака са обавезним мерама за чишћење и припрему простора и друге мере).

Организација дежурства у школи (Прилог).

Зрењанин директорка школе

\_\_\_\_\_\_\_\_\_\_\_\_\_\_\_\_\_\_\_\_\_\_

27.08.2021. Снежана Вукић